KS Daily View 12 ต.ค. 2022
12 ตุลาคม 2565

KS Daily View 12.10.2022 > Fed minutes, เงินเฟ้อสหรัฐ, ประชุมสมัชชาประชาชนจีน จะกำหนดทิศทางตลาดหุ้นไทย SET วันนี้คาด 1550-1565 จุด หุ้นแนะนำ JMT
ประเด็นที่เกิดขึ้นเมื่อวาน
ต่างประเทศ : สินทรัพย์เสี่ยงยังแกว่งตัว โดยตลาดหุ้นสหรัฐ ดัชนี Dow Jones +0.12%, NASDAQ -1.1% โดย Sector ในดัชนี S&P500 กลุ่มที่ติดลบมากสุด คือ Communication Services  – 1.6%, IT -1.5%, Financials -1.3%  ส่วนราคาน้ำมันดิบโลก อิง  Brent ปิดที่ US$94.29/bbl  (-2% DoD) ปรับลงจากความกังวล Demand การบริโภคน้ำมันจะชะลอจากภาวะเศรษฐกิจถดถอย ล่าสุด กองทุนการเงินระหว่างประเทศ (IMF) ได้ปรับลดตัวเลขคาดการณ์เศรษฐกิจโลก World GDP ในปี 2023 สู่ระดับ 2.7%yoy(ต่ำสุดในรอบ 22 ปี) จากเดิมคาด 2.9% และปีนี้คงคาดที่ 3.2%yoy ส่วนรายประเทศสหรัฐปรับปีนี้ลงเหลือ 1.6% จาก 2.3% และปีหน้าคาด 1%, จีนปรับปีนี้เหลือ 3.2% และปีหน้าเหลือ 4.4% ส่วนไทยคงคาดปีนี้ที่ 2.8%yoy (VS KBANK คาด 2.9%) และปรับปีหน้าลงเหลือ 3.7% จากเดิม 4% โดยรวมประเทศฝั่งเอเซียยังเป็นกลุ่มที่ IMF คาดการเติบโตเศรษฐกิจสูงกว่าฝั่งประเทศพัฒนาแล้ว เป็นเหตุผลสนับสนุนให้ KS ยังคงมุมมองว่าตลาดหุ้นไทยและเอเซียจะยัง Outperform หรือ ปรับฐานลงน้อยกว่าประเทศอื่นๆ
ในประเทศ : SET Index เมื่อวานปิด 1562.6 จุด(-0.5%DoD) Sector ที่ปรับลงหลักๆ คือ กลุ่มค้าปลีก MAKRO -3.5%, CPALL -1.4%  กลุ่มขนส่ง AOT-1.4%, ส่วนหุ้นที่ปรับขึ้น อาทิ JMT +3.8%,CPF +1.6%  ประเด็นอื่นๆ  1.) นายกรัฐมนตรีได้มีข้อสั่งการในที่ประชุม ครม. เมื่อวานเตรียมใช้งบประมาณราว 2.3 หมื่นล้านบาท เพื่อซ่อมแซมโครงสร้างพื้นฐาน ถนน ทางหลวง ประเมินบวกต่อบริษัทในกลุ่ม Construction material TOA, DCC และกลุ่มค้าปลีกวัสดุก่อสร้าง GLOBAL, DOHOME, HMPRO
กลยุทธ์การลงทุน
KS ประเมินตลาดหุ้นไทยจะแกว่งตัวลง นักลงทุนจะ Wait& see รอรายงาน Fed minutes วันนี้ตัวเลขสำคัญที่มีผลต่อตลาดหุ้น คือ ตัวเลข PPI เดือน ก.ย. ของสหรัฐฯ คาด +0.2% MoM และ +8.3% YoY และ Key สำคัญคือ ปลายสัปดาห์รอเงินเฟ้อสหรัฐเดือน ก.ย. คาด +0.2% MoM และ +8.1% YoY ตัวเลข Core CPI สหรัฐฯ คาด +0.5% MoM  หากเงินเฟ้อออกมาสูงกว่าที่ตลาดคาด KS ประเมินตลาดหุ้นมีโอกาสพักฐาน ประเมินแนวรับสำคัญจะลงมาอยู่ที่ 1515 จุด แนะนำเลี่ยงหุ้นในกลุ่ม Growth,  กลุ่มการเงิน  ฯลฯ แต่อีกทางนึงหากเงินเฟ้อออกมาต่ำคาด ประเมินตลาดหุ้นจะเจอจุด Bottom ในช่วงปลาย เดือน ต.ค. และปรับขึ้นในช่วง เดือน พ.ย.
ธีมการลงทุนที่แนะนำในช่วงนี้
1.) ธีมหุ้น Defensive อาทิ  ADVANC, BDMS
2.) ธีมหุ้นแนวโน้มผลประกอบการ 3Q65 : TU,ASIAN ,SCB, JMT
3.) ธีมจีนเปิดประเทศและคาดจะเห็นมาตรการกระตุ้นจากรัฐบาลจีน อาทิ   JWD, SCGP, D, EKH  
ประเมินตลาดหุ้นไทยวันนี้คาด 1550-1565 จุด หุ้นแนะนำ JMT
Top pick :
JMT(ราคาทางพื้นฐาน 73.0 บาท)
เรามีการปรับคำแนะนำเป็น Outperform จากเดิม Nuetral  โดยความน่าสนใจ คือ
1.) ราคาหุ้นปรับลงมาราว 25%ในช่วง 2เดือนที่ผ่านมาได้สะท้อนข่าวลบไปมาแล้วและราคาหุ้นมี Upside จากราคาเป้าหมาย
2.) คาดกำไร 3Q65 อยู่ที่ 449 ล้านบาท +28%YoY +4%QoQ ประเมิน Cash Collection ฟื้นตัว  และคาดกำไรงวด 4Q จะทำ New high
รายงานตัวเลขเศรษฐกิจ
วันพุธ ติดตามตัวเลข PPI เดือน ก.ย. ของสหรัฐฯ คาด +0.2% MoM และ +8.3% YoY รายงานภาวะตลาดน้ำมันของ OPEC ถ้อยแถลงของ Fed S.Barr  Fed Bowman และ FOMC minutes รวมถึงการประชุมประจำปีของ World Bank และ IMF
วันพฤหัสฯ ติดตามตัวเลข CPI เดือน ก.ย. ของสหรัฐฯ คาด +0.2% MoM และ +8.1% YoY ตัวเลข Core CPI ของสหรัฐฯ คาด +0.5% MoM และ +6.5% YoY ตัวเลข Initial Jobless Claim ของสหรัฐฯ คาด +225K คน และปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามตัวเลข M2 ของจีนเดือน ก.ย. คาด +11.9% YoY ตัวเลข Outstanding Loan Growth ของจีนเดือน ก.ย. คาด +10.8% YoY ตัวเลข CPI ของจีนเดือน ก.ย. คาด +0.3% YoY และ +2.8% YoY ตัวเลข PPI ของจีนเดือน ก.ย. คาด +1% YoY ตัวเลขส่งออก และนำเข้าของจีนเดือน ก.ย. คาด +4.8% YoY และ +1% YoY ตามลำดับ ตัวเลขดุลการค้าของจีนเดือน ก.ย. คาด +US$81.3bn (เทียบเดือนก่อนหน้าที่  +US$79.4bn) ตัวเลข Retail sales ของสหรัฐฯ เดือน ก.ย. คาด +0.2% MoM และตัวเลข Michigan Consumer Sentiment index เดือน ก.ย. คาด 59 จุด (ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY